|  |  |
| --- | --- |
| Evidenčné číslo Zmluvy : | «CISLO\_ZMLUVY\_EVI» |
| Číslo Zmluvy: | «CISLO\_ZMLUVY» |
| Číslo odberného miesta: | «OM\_CISLO» |
| Názov odberného miesta: | «OM\_NAZOV» |
| Dátum: | 3. 2. 2025 |

**ZMLUVA O DODÁVKE A ODBERE TEPLA**

uzatvorená podľa § 19 zákona č. 657/2004 Z. z. o tepelnej energetike (ďalej len „**Zákon**“)

(ďalej len „**Zmluva**“) medzi zmluvnými stranami:

**Dodávateľ:**

Obchodné meno: MH Teplárenský holding, a.s.

Sídlo: Turbínová 3, 831 04 Bratislava – mestská časť Nové Mesto

IČO: 36 211 541

DIČ: 2020048580

IČ DPH: SK 2020048580

Bankové spojenie: Tatra banka, a.s.

IBAN: SK1711000000002627064293

Zápis v: Obchodnom registri Mestského súdu Bratislava III, oddiel: Sa, vložka č.: 7386/B

V zastúpení: Titul, meno a priezvisko, generálny riaditeľ

Titul, meno a priezvisko, obchodný riaditeľ

**a**

**Odberateľ:**

Obchodné meno: «Z\_PLATCA\_NAZOV»

Sídlo: «Z\_ULICA\_OP\_1» «Z\_CISLO\_DOMU\_OP» «Z\_PSC\_OP» «Z\_MESTO\_OP»

IČO: «Z\_ICO»

DIČ: «Z\_DIC»

IČ DPH: «Z\_ICDPH»

Bankové spojenie: «ODB\_BANK\_NAME»

IBAN: «ODB\_BANK\_IBAN»

V zastúpení: «t\_splnomocnenec» «t\_funkcia»

«t\_splnomocnenec1» «t\_funkcia1»

Zápis v : «C\_OBCH\_REG»

(Dodávateľ a Odberateľ ďalej spolu len „**Zmluvné** **strany**" alebo jednotlivo len „**Zmluvná strana**“)

**Článok 1 - Predmet Zmluvy**

* 1. Touto Zmluvou sa Dodávateľ zaväzuje dodávať Odberateľovi predmet plnenia uvedený nižšie v tabuľke v tomto bode do odberného miesta podľa Prílohy č. 1, a to za technických, dodacích a obchodných podmienok dodávky dohodnutých v Zmluve a v jednotlivých Prílohách Zmluvy. Odberateľ sa zaväzuje odoberať Teplo v objeme podľa Prílohy č. 2a ako aj iné plnenia podľa tejto Zmluvy od Dodávateľa, zaplatiť za ne Dodávateľovi cenu a plniť si svoje zmluvné povinnosti podľa Zmluvy (relevantné označiť ):

|  |
| --- |
| **Tabuľka – Predmet plnenia do odberného miesta pre účely Zmluvy je dodávka a odber:** |
| tepla na vykurovanie (vrátane tepelnej energie v doplňovacej vode) (Teplo) |
| tepla na prípravu teplej vody (Teplo) |
| tepla z primárnej siete na ďalšie využitie (Teplo) |
| tepla na technologické účely (Teplo) |
| tepla na výrobu chladu (Teplo) |
| studenej vody |
| doplňovacej vody (v m3 bez tepelnej energie) |
| studenej vody na prípravu teplej vody (SV na TV) |

* 1. Predmetom tejto Zmluvy je aj dohoda Zmluvných strán o podmienkach ďalších služieb a výkonov objednaných alebo vyvolaných Odberateľom, ktoré sú uvedené v Cenníku tvoriacom Prílohu č. 6 Zmluvy.
  2. Zmluvné strany uzatvorením tejto Zmluvy potvrdzujú, že touto Zmluvou sa spravujú aj ich práva a povinnosti z dodávky a odberu predmetu plnenia, ktoré vznikli v medziobdobí (i) od «ODBER\_OD» do nadobudnutia platnosti a účinnosti tejto Zmluvy ako aj (ii) počas lehoty uvedenej v § 19 ods. 3 písm. b) Zákona.

**Článok 2 - Cena a platobné podmienky**

* 1. Zmluvné strany sa dohodli, že Odberateľ zaplatí Dodávateľovi za vybranú dodávku predmetu plnenia cenu. Spôsob určenia ceny, spôsob platby a platobné podmienky sú uvedené v Prílohe č. 5 - Všeobecné zmluvné podmienky, pričom ak sú dohodnuté zálohové platby podľa bodu 2.2 tohto článku, výška a termíny zálohových platieb sú uvedené v Prílohe č. 3 – Rozpis zálohových platieb.
  2. Zmluvné strany sa dohodli, že ak suma za predpokladaný mesačný odber Tepla na odbernom mieste je vyššia ako 500,00 EUR bez DPH, súčasne so Zmluvou uzatvoria prvý rozpis o zálohových platbách, ktorá sa stáva neoddeliteľnou súčasťou Zmluvy ako Príloha č. 3.
  3. Podmienky dohody o výške a termínoch zálohových platieb na daný rok platia aj pre každý ďalší rok trvania Zmluvy, pokiaľ nedôjde k ich zmene spôsobom podľa bodu 2.4 Zmluvy.
  4. Zmluvné strany sa dohodli, že Dodávateľ je oprávnený počas trvania Zmluvy jednostranne zmeniť rozpis zálohových platieb podľa bodu 2.2 Zmluvy spôsobom a z dôvodu uvedeným v bode 4.2.3 Zmluvy. Nový rozpis zálohových platieb sa momentom doručenia Odberateľovi stáva neoddeliteľnou súčasťou Zmluvy a svojim obsahom nahrádza predchádzajúcu Prílohu č. 3 Zmluvy.

**Článok 3 –  Zmluvné pokuty, náhrada škody**

* 1. Zmluvné strany sa dohodli, že:
     1. ak Odberateľ nedodrží súvisle po dlhší čas ako 180 min. teplotu vratného primárneho média podľa grafu, ktorý je Prílohou č. 4b Zmluvy, je Dodávateľ oprávnený požadovať od Odberateľa zmluvnú pokutu vo výške 0,002 EUR za každú odobratú kWh,
     2. za neoprávnený odber podľa čl. IX. bodu 9.2.1, 9.2.2 a 9.2.3 Všeobecných zmluvných podmienok je Dodávateľ oprávnený požadovať od Odberateľa zmluvnú pokutu vo výške 0,02 EUR za každú neoprávnene odobratú kWh,
     3. za neoprávnený odber podľa čl. IX. bodu 9.2.4 Všeobecných zmluvných podmienok je Dodávateľ oprávnený požadovať od Odberateľa zmluvnú pokutu vo výške 200 EUR za každé jednotlivé porušenie, ktoré zakladá takýto neoprávnený odber,
     4. v prípadoch obmedzenia alebo prerušenia dodávok Tepla pre porušenie povinností zo strany Odberateľa (najmä pre nedodržanie technických podmienok, ktoré vyvolajú haváriu alebo spôsobujú, že sústava ohrozuje život, zdravie alebo majetok osôb, pre omeškanie s platením alebo neoprávnený odber Tepla) je Dodávateľ oprávnený požadovať od Odberateľa zmluvnú pokutu vo výške 200 € za každé odberné miesto a za každé jednotlivé (aj opakované) porušenie.
  2. Zmluvné pokuty podľa tohto bodu sú splatné v lehote 14 kalendárnych dní odo dňa doručenia písomnej výzvy porušujúcej Zmluvnej strane. Zmluvné strany sa dohodli, že nárok na náhradu škody prevyšujúci zmluvnú pokutu podľa bodu 3.1 Zmluvy tým nie je dotknutý.

**Článok 4 – Trvanie, zmena a ukončenie Zmluvy**

* 1. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni prvého zverejnenia Zmluvy alebo informácie o jej uzatvorení v Centrálnom registri zmlúv, ak sa pre nadobudnutie účinnosti Zmluvy vyžaduje jej zverejnenie v zmysle právnych predpisov.
  2. Obsah tejto Zmluvy vrátane jej príloh, je možné meniť len dohodou Zmluvných strán, ak nie je ďalej v tomto ustanovení uvedené inak. Obsah Prílohy č. 2a sa každý rok dodávky Tepla určuje spôsobom uvedeným v bode 2.3 Všeobecných zmluvných podmienok. Odberateľ je oprávnený jednostranným oznámením doručeným Dodávateľovi meniť svoje kontaktné údaje v Prílohe č. 7. Dodávateľ je oprávnený jednostranným oznámením doručeným Odberateľovi meniť obsah nasledovných príloh, a to z dôvodov a v rozsahu uvedenom nižšie:
     1. Prílohu č. 1 – technické parametre odberného miesta a technické parametre zariadenia na spotrebu Tepla, a to z dôvodov vykonaných technických zmien na strane Odberateľa alebo ak sa zmenia technické parametre teplonosnej látky, a to za splnenia podmienok podľa príslušných právnych predpisov a v súlade s tam uvedeným postupom,
     2. Prílohu č. 2b – údaj o regulačnom príkone, a to len z dôvodu zmeny spôsobu určenia výšky regulačného príkonu určeného zo strany príslušného úradu,
     3. Prílohu č. 3 - výšku zálohových platieb, a to aj opakovane, avšak výlučne z dôvodu a v rozsahu zmeny jednotlivých parametrov pre určenie predchádzajúcej mesačnej zálohovej platby, ktorá je súčtom dohodnutého mesačného množstva tepla vynásobeného variabilnou zložkou Ceny za dodávku tepla a jednej dvanástiny dohodnutého ročného regulačného príkonu vynásobeného fixnou zložkou Ceny za dodávku tepla a DPH v zmysle platného zákona o DPH; za zmenu parametru sa považuje aj zmena rozhodnutia v zmysle bodu 6.1 Všeobecných zmluvných podmienok počas príslušného časového obdobia,
     4. Príloha č. 4b – graf primárneho média z dôvodov zvýšenia efektívnosti a hospodárnosti dodávky Tepla,
     5. Príloha č. 5 – obsah Všeobecných zmluvných podmienok dodávky a odberu tepla, a to v nadväznosti na (i) niektorú oprávnenú zmenu Zmluvy vykonanú v súlade s týmto ustanovením bodu 4.2 alebo (ii) na zmenu právnych predpisov vrátane zmeny vecnej a/alebo cenovej regulácie alebo (iii) na zásadnú zmenu ekonomických parametrov Dodávateľa spojených so zabezpečením dodávky Tepla podľa tejto Zmluvy, ak by bez takejto zmeny obsahu Všeobecných zmluvných podmienok dodávky a odberu tepla došlo k značnej nerovnováhe v právach a povinnostiach Zmluvných strán; Dodávateľ je oprávnený vykonať takúto zmenu za účelom obnovenia rovnováhy medzi Zmluvnými stranami,
     6. Príloha č. 6 – položky uvedené v Cenníku z dôvodov a v rozsahu uvedených v bode 4.3 Zmluvy,
     7. Príloha č. 7 – vo vzťahu ku kontaktným údajom Dodávateľa
  3. Dodávateľ je oprávnený každoročne zvýšiť položky v Cenníku:
     1. pri ktorých je uvedený dôvod zmeny „inflácia“, a to o priemernú mieru zmeny harmonizovaného indexu rastu spotrebiteľských cien (ďalej len „**HICP**“) v EÚ za prechádzajúcich 12 mesiacov uverejňovanú za október predchádzajúceho roka Štatistickým úradom Európskych spoločenstiev (Eurostat) na jeho internetovej stránke, v súlade so vstupom (číslom) reprezentujúcim priemernú mieru zmeny HICP za posledných dvanásť mesiacov do októbra (vrátane), uvedenú v tabuľke „HICP - All items", časti „Percentage change - 12-months average", riadku „EU (27 countries)" a stĺpci „[rok]M10“. Ak tento index nebude ďalej uverejňovaný, použije sa oficiálne uverejňovaný index, ktorý ho nahradí alebo ktorý bude určený dohodou Zmluvných strán,
     2. pri ktorých je uvedený dôvod nárast nákladov, a to o sumu preukázateľne zvýšených nákladov.
  4. Príloha č. 4a - Ekvitermická krivka môže byť v rozpätí projektom stanovených hodnôt a technických možností Dodávateľa na požiadanie Odberateľa upravená na základe dohody Zmluvných strán, ak je to technicky možné. V prípade, ak sú samostatnými sekundárnymi vývodmi napojení viacerí odberatelia, pre zmenu Prílohy č. 4a – ekvitermická krivka je potrebná dohoda všetkých odberateľov zúčastnených na odbere tepla z tejto OST, PK, resp. OOST (podľa typu pripojenia). Ak sa odberatelia nedohodnú na rovnakej ekvitermickej krivke, Dodávateľ Tepla si vyhradzuje právo určiť a nastaviť ekvitermickú krivku na priemernú hodnotu z jednotlivých požadovaných ekvitermických kriviek týchto odberateľov.
  5. Táto Zmluva sa uzatvára na dobu neurčitú. Túto Zmluvu možno jednostranne ukončiť výpoveďou len z dôvodov a spôsobom vyplývajúcich zo Zmluvy a z kogentných ustanovení Zákona.

**Článok 5- Spoločné a záverečné ustanovenia**

* 1. Odberateľ podpisom tejto Zmluvy vyhlasuje, že sa oboznámil s obsahom Zmluvy a jej prílohami a súhlasí s nimi.
  2. Táto Zmluva je vypracovaná v dvoch (2) rovnopisoch v slovenskom jazyku, z ktorých  každá zo Zmluvných strán dostane jedno vyhotovenie.
  3. Táto Zmluva sa riadi a vykladá podľa právneho poriadku Slovenskej republiky. Pre právne vzťahy touto Zmluvou zvlášť neupravené sa použijú príslušné ustanovenia Obchodného zákonníka a ostatných všeobecne záväzných právnych predpisov.
  4. Zmluvné strany sa dohodli, že na riešenie akýchkoľvek sporov z tejto Zmluvy alebo v súvislosti s touto Zmluvou budú mať právomoc príslušné slovenské súdy.
  5. Odberateľ uzatvorením Zmluvy súhlasí s elektronickou komunikáciou vo vzťahu k všetkým jeho odberným miestam, súhlasí s vystavením a prijatím faktúry v elektronickom formáte („elektronická faktúra") a súhlasí s doručovaním upomienok, inej komunikácie ohľadom platieb a oznamov v elektronickej podobe, a to na emailové adresy uvedené Odberateľom v Prílohe č. 7 – Kontaktné údaje pre faktúry, upomienky vrátane inej komunikácie ohľadom platieb a oznamy.V prípade pochybností sa elektronická faktúra, upomienka vrátane inej komunikácie ohľadom platieb alebo oznam považujú za doručené uplynutím troch pracovných dní odo dňa ich preukázateľného odoslania Odberateľovi Dodávateľom prostredníctvom elektronickej pošty na e-mailovú adresu Odberateľa. Odberateľ sa zaväzuje bez zbytočného odkladu oznámiť Dodávateľovi, že mu elektronická faktúra nebola doručená. V prípade nesplnenia tejto oznamovacej povinnosti sa elektronická faktúra považuje za doručenú uplynutím troch pracovných dní odo dňa jej preukázateľného odoslania. Dodávateľ je oprávnený oznamy a upomienky zasielať aj formou SMS na ktorékoľvek z telefónnych čísel Odberateľa uvedených v Prílohe č. 7 – Kontaktné údaje. Ak Odberateľ príslušnú emailovú adresu pre zasielanie faktúr, upomienok vrátane inej komunikácie ohľadom platieb neuvedie, platí, že Dodávateľ bude dotknutý dokument zasielať na Odberateľom uvedenú korešpondenčnú adresu a Odberateľ je povinný zaplatiť poplatok za korešpondenčné doručovanie podľa Cenníka. Ak Odberateľ uvedie pre zasielanie faktúr, upomienok vrátane inej komunikácie aj emailovú adresu aj korešpondenčnú adresu, platí, že Dodávateľ zasiela predmetný dokument tak v elektronickej podobe ako aj korešpondenčnej a Odberateľ je povinný zaplatiť poplatok za korešpondenčné doručovanie podľa Cenníka.
  6. Ak niektoré z ustanovení tejto Zmluvy, vrátane právnej úpravy, na ktorú takéto ustanovenie odkazuje, sa stane neplatným alebo nevykonateľným, zostáva platnosť ostatných ustanovení Zmluvy nedotknutá. V prípade, že nastane situácia podľa predchádzajúcej vety, Zmluvné strany sa bez zbytočného odkladu dohodnú na nahradení takéhoto ustanovenia, tak aby bol zachovaný kontext a celkový právny a ekonomický účel Zmluvy. Ak dôjde k zmene právnej úpravy, na ktorú Zmluva odkazuje, nahrádza sa odkazom na aktuálnu právnu úpravu, a ak takáto úprava nie je platí právna úprava obsahom najbližšia pôvodnému účelu Zmluvy.
  7. Neoddeliteľnou súčasťou tejto Zmluvy sú jej prílohy:

Príloha č. 1: Technické parametre odberného miesta (vrátane technických parametrov teplonosnej látky a (ak ide o koncového odberateľa) zariadenia na spotrebu Tepla)

Príloha č. 2a: Odberový diagram na dodávku a odber tepla

Príloha č. 2b: Oznámenie o regulačnom príkone

Príloha č. 3: Rozpis zálohových platieb

Príloha č. 4a: Ekvitermická krivka zostáva iba jedna z príloh č. 4 podľa typu pripojenia

Príloha č. 4b: Graf primárneho média (podľa typu pripojenia odberného miesta bližšie špecifikovaného v Prílohe č. 1) zostáva iba jedna z príloh č. 4 podľa typu pripojenia

Príloha č. 5: Všeobecné zmluvné podmienky dodávky a odberu tepla

Príloha č. 6: Cenník

Príloha č. 7: Kontaktné údaje Dodávateľa a Odberateľa

* 1. Dodávateľ a Odberateľ vyhlasujú, že prejavy ich vôle sú dostatočne určité a zrozumiteľné, že ich zmluvná voľnosť nie je obmedzená, že Zmluva je v súlade s právnymi predpismi ani sa neprieči dobrým mravom, že túto Zmluvu uzatvárajú slobodne a vážne, nekonajú v tiesni ani za nápadne nevýhodných podmienok, obsahu tejto Zmluvy porozumeli v plnom rozsahu, súhlasia s ním a na znak toho ju podpisujú.

**Článok 6 - Osobitné ustanovenia**

* 1. V prípade akéhokoľvek rozdielu medzi obsahom ustanovení tejto Zmluvy a obsahom ustanovení jej príloh majú prednosť ustanovenia tejto Zmluvy.
  2. Odberateľ berie na vedomie, že ak si bude sám zabezpečovať teplo vyrobené výlučne z obnoviteľných zdrojov energie alebo z odpadového tepla v decentralizovanom zdroji tepla, a budú súčasne splnené ostatné podmienky podľa § 20 ods. 2 písm. d) Zákona v spojení s § 15 ods. 1 písm. c) Zákona, tak Dodávateľ bude dodávať Odberateľovi teplo za množstevných, obchodných a cenových podmienok, ktoré budú predmetnom osobitnej písomnej zmluvy medzi Zmluvnými stranami, pričom Cena za dodávku tepla sa v takom prípade neuplatní. Odberateľ je povinný splnenie podmienok podľa §20 ods. 2 písm. d) ZoTE Dodávateľovi preukázať posudkom odborne spôsobilej osoby.

bod 6.3. zostáva v zmluve iba v prípade, ak MH TH investuje do technológie a OP je zaviazaný na minimálne obdobie rokov na odber

* 1. [Zmluvné strany sa dohodli, že nasledovné ustanovenia Zmluvy:
     1. Odberateľ sa zaväzuje neukončiť odber Tepla v rozpore s ustanoveniami § 19 a 20 zákona č. 657/2004 Z. z. o tepelnej energetike platnými a účinnými ku dňu uzatvorenia Tejto zmluvy do «OM\_DO», ak je Odberateľ právnym alebo zmluvným nástupcom predchádzajúceho odberateľa, ktorý podpísal s Dodávateľom Zmluvu o budúcej zmluve zo dňa [XXX], ktorá sa týkala odberného miesta podľa tejto Zmluvy.
     2. Pokiaľ Odberateľ poruší povinnosť podľa bodu 6.3.1 v takomto prípade bude Odberateľ povinný zaplatiť Dodávateľovi zmluvnú pokutu vo výške zodpovedajúcej v tej dobe aktuálnej účtovnej zostatkovej hodnote tepelno-technologických zariadení, ktorých sa bude týkať skončenie odberu Tepla. Uvedené sa týka iba  tých prípadov, kedy Dodávateľ investuje finančné prostriedky na kúpu TTZ do vlastníctva Dodávateľa v zmysle podpísanej Zmluvy o budúcej zmluve zo dňa [XXX] medzi Dodávateľom Tepla a predchádzajúcim odberateľom.
     3. *(doplniť v prípade potreby)*

majú prednosť pred ostatnými ustanoveniami Zmluvy a ustanoveniami jej príloh.]

napr. lehota splatnosti FA na 30 dní

pri pare:

Neoprávneným odberom je aj odber tepla, spôsobený neúplným uzavretím armatúry, čím vzniká odber pod spodnou hranicou citlivosti meracieho prístroja a meranie je tým znemožnené.

Ak nie je možné merať dodávku tepla na strane pary, dodávka tepla sa určí vodomerom na strane kondenzátu, pričom hmotnosť dodanej pary sa určí vo výške 105% hmotnosti nameraného kondenzátu. Množstvo dodaného tepla sa určí ako súčin hmotnosti dodanej pary a jej priemernej ročnej entalpie za predchádzajúci rok.

**Návratnosť kondenzátu a vratnej vody**

1. Odberateľ je povinný vrátiť všetko dodané množstvo kondenzátu a vratnej vody. Prípustné sú  
   len straty zodpovedajúce technickému stavu a rozsahu zariadenia odberateľa, najviac však 5 % u pary a 0.5 % u horúcej vody, ak sa v zmluve nedohodne inak.
2. V odôvodnených prípadoch môže odberateľ požiadať o úpravu percenta návratnosti  
   kondenzátu najneskôr do posledného dňa mesiaca, na ktorý sa úprava vzťahuje.
3. Odberateľ nesmie prekročiť parametre vráteného kondenzátu dohodnuté v zmluve. Kondenzát  
   znečistený nad hodnoty dohodnuté v zmluve sa považuje za nevrátený.
4. Množstvo a akosť vráteného kondenzátu alebo vratnej vody sa vyhodnocuje mesačne  
   v nadväznosti na fakturáciu v mieste prechodu zo zariadenia odberateľa do zariadenia dodávateľa. Dodávateľ môže vykonať kontrolu akosti vratného kondenzátu alebo vratnej vody v ľubovoľnom čase aj neohlásene.

Dátum: Dátum: 3. 2. 2025

Odberateľ: Dodávateľ:

|  |  |  |
| --- | --- | --- |
| «t\_splnomocnenec» |  | Titul, meno a priezvisko |
| «t\_funkcia» |  | generálny riaditeľ |
|  |  | spoločnosti MH Teplárenský holding, a. s. |
|  |  |  |
| «t\_splnomocnenec1» |  | Titul, meno a priezvisko |
| «t\_funkcia1» |  | obchodný riaditeľ |
|  |  | spoločnosti MH Teplárenský holding, a. s. |